**Camila Giorgi** (s. 30. joulukuuta 1991 Macerata) on italialainen tennispelaaja. Hänen uransa korkein tähänastinen rankingsijoitus on kaksinpelissä 26. sija, jonka hän saavutti lokakuussa 2018. Hän on voittanut urallaan kaksi WTA-turnausta kaksinpelissä, Alankomaissa kesäkuussa 2015 ja Itävallassa 2018

Tennisura
---------

Maceratasta, Italiasta kotoisin oleva Giorgi aloitti tenniksenpeluun viisivuotiaana. Grand Slam -turnauksen – ja samalla WTA-turnauksen – pääsarjassa hän pelasi ensimmäisen kerran Wimbledonissa 2011 häviten ensimmäisen kierroksen ottelunsa Tsvetana Pironkovalle. Toisen ottelunsa WTA-kiertueen pääsarjassa Giorgi pelasi Memphisissä helmikuussa 2012 voittaen ensimmäisellä kierroksella turnauksessa ykköseksi sijoitetun Nadja Petrovan. Toisella kierroksella hän hävisi Stéphanie Foretz Gaconille. Vuoden 2012 Ranskan avoimissa Giorgi ei selviytynyt karsinnoista pääsarjaan. Wimbledonissa hän eteni neljännelle kierrokselle voitettuaan Flavia Pennettan, Ana Tatišvilin ja Nadja Petrovan. Neljännellä kierroksella hän hävisi kolmanneksi sijoitetulle Agnieszka Radwańskalle. Yhdysvaltain avoimissa Giorgi hävisi ensimmäisellä kierroksella Tsvetana Pironkovalle. Syys-lokakuun vaihteessa pelatussa Pekingin turnauksessa Giorgi voitti ensimmäisellä kierroksella maailmanlistan sijalla seitsemän olleen Sara Erranin, kunnes hävisi toisella kierroksella Romina Oprandille.

Australian avoimissa 2013 Giorgi hävisi ensimmäisellä kierroksella Stéphanie Foretz Gaconille ja Ranskan avointen avauskierroksella Peng Shuaille. Wimbledonissa Giorgi eteni kolmannelle kierrokselle voitettuaan Samantha Murrayn ja Sorana Cîrstean. Kolmannella kierroksella hän hävisi Marion Bartolille. Yhdysvaltain avoimissa Giorgi pääsi neljännelle kierrokselle voitettuaan muun muassa kolmannella kierroksella Caroline Wozniackin. Neljännellä kierroksella hän hävisi Roberta Vincille.

Voitot top 10 pelaajia vastaan
------------------------------

| # | Pelaaja | Sijoitus | Tapahtuma | Pinta | Kierros | Tulos |
| --- | --- | --- | --- | --- | --- | --- |
| **2012** |
| 1. | Italia Sara Errani | No. 6 | Peking, Kiina | Kova | Ensimmäinen kierros | 5–4, retired |
| **2013** |
| 2. | Tanska Caroline Wozniacki | No. 8 | US Open, New York City, Yhdysvallat | Kova | Kolmas kierros | 4–6, 6–4, 6–3 |
| **2014** |
| 3. | Venäjä Maria Sharapova | No. 5 | Indian Wells, Yhdysvallat | Kova | Kolmas kierros | 6–3, 4–6, 7–5 |
| 4. | Slovakia Dominika Cibulková | No. 10 | Rooma, Italia | Massa | Ensimmäinen kierros | 6–4, 7–6(7–2) |
| 5. | Valko-Venäjä Victoria Azarenka | No. 8 | Eastbourne, Iso-Britannia | Ruoho | Ensimmäinen kierros | 4–6, 6–3, 7–5 |
| **2015** |
| 6. | Puola Agnieszka Radwańska | No. 9 | Katowice, Puola | Kova (i) | Välierät | 6–4, 6–2 |
| **2017** |
| 7. | Tšekki Karolína Plíšková | No. 3 | Praha, Tšekki | Massa | Ensimmäinen kierros | 7–6(8–6), 6–2 |
| 8. | Ukraina Elina Svitolina | No. 5 | Birmingham, Iso-Britannia | Ruoho | Toinen kierros | 6–4, 4–6, 6–2 |
| **2018** |
| 9. | Tanska Caroline Wozniacki | No. 2 | Tokio, Japani | Kova (i) | Toinen kierros | 6–2, 2–6, 6–4 |

Lähteet
-------

1. 1 2 3 4 5  Camila Giorgi WTA:n sivuilla (englanniksi)
2. ↑  Giant Upset For Giorgi Over Petrova wtatennis.com. Viitattu 15.7.2012. (englanniksi)
3. ↑  Getting To Know... Camila Giorgi wtatennis.com. Viitattu 15.7.2012. (englanniksi)
4. ↑  Radwanska wins place in Wimbledon quarter-finals thenews.pl.  Arkistoitu 4.3.2016. Viitattu 15.7.2012. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Camila Giorgi**.
* Camila Giorgin kotisivut
* Camila Giorgi WTA:n sivuilla (englanniksi)